липсва икономическа обосновка. На последно място, Комисията отбеляза, че възможността да се предложи гаранция по член 8 от основния регламент не съществува при заобикаляне на мерките съгласно член 13 от основния регламент. Съответно е целесъобразно да се отмени допълнителният код по ТАРИК на дружество А.
 (48)
 Освен това, след разгласяването, едно дружество (дружество В) от двете дружества (дружества Б и В), които са представили отговори с много пропуски и които са били свързани с останалото четвърто дружество (дружество A), както е посочено в съображение 46, заяви своя интерес. То поиска от Комисията да преразгледа намерението си за прилагане на член 18 от основния регламент. В това отношение дружеството заяви, че главното правно основание за намерението на Комисията да приложи член 18 от основния регламент е било, че тя е установила наличието на друго свързано дружество. Освен това дружеството заяви, че между двете дружества е съществувала само връзка от разстояние.
 (49)
 Поради същите причини, посочени в съображение 47 по-горе, дружеството В също така пропусна възможността да съобщи на Комисията съответните факти въпреки писмо от 28 май 2019 г. до дружеството в тази връзка. Освен това е неточно да се твърди в контекста на член 18 от основния регламент, че писмото във връзка със специалното разгласяване от 27 септември 2019 г. се отнася главно за отношенията между дружествата A и В. В писмото във връзка със специалното разгласяване се посочва конкретно, че най-важните причини за прилагане на член 18 от основния регламент са указани в писмата от 28 май 2019 г. и 11 юни 2019 г., които са изпратени на дружеството и в които са изброени всички пропуски при доказването, че не е било налице заобикаляне на мерките.
 (50)
 Поради това, след разгласяването, за да се избегне рискът от пренасочване на продажбите посредством свързани дружества, Комисията направи окончателното заключение, че е целесъобразно да се отмени и допълнителният код по ТАРИК на дружеството, посочено в съображение 46. Остатъчното мито от 36,1 % следва да се прилага и по отношение на последното свързано дружество, което първоначално е имало по-ниската ставка на невключените в извадката оказали съдействие производители износители от 17,9 %.
 2.3.3. 19-те производители износители, които изпратиха пълни отговори на въпросника
 (51)
 Останалите 19 производители износители представиха пълни отговори на въпросника и впоследствие бяха извършени контролни посещения в техните помещения през периода от юли до септември 2019 г.
 (52)
 За 17 от тези 19 производители износители не се установи да участват в действия във връзка със заобикаляне на мерките. Голяма част от тях са били създадени преди налагане на мерките срещу КНР. Отговорите на въпросника и проверките на място, които се извършиха, наред с другото, и на данните за производството и капацитета, производствените съоръжения, производствените разходи, покупките на суровини, полуготовите и готовите стоки и експортните продажби за Съюза, потвърдиха, че всички 17 производители износители са осъществявали износ единствено на стоки, произведени от тях.
 (53)
 По отношение на останалите двама производители износители Комисията не установи тяхното участие в действия във връзка със заобикаляне на мерките, но бяха установени следните проблемни аспекти, описани в съображения 54